ועדת הפנים ואיכות הסביבה, כנסת 17, פרוטוקול מספר 111, 2007-02-07 14:30

רוחמה אברהם-בלילא: אני פותחת את הישיבה.

רוחמה אברהם-בלילא: חבריי השרים, חבריי חברי-הכנסת, חבריי ראשי הרשויות, עם כזו קבלת פנים לפחות אחת לשבוע צריך להגיע לפה כדי לחגוג.

רוחמה אברהם-בלילא: אדוני שר הפנים, אדוני השר לאיכות הסביבה, שעובדים ישירות עם הוועדה הזאת, השר לשעבר, וכסגנית שר הפנים לשעבר, השר החדש גאלב מג'אדלה, אני חושבת שבתוקף תפקידך כיושב-ראש ועדת הפנים והגנת הסביבה הצלחת להעביר פה נושאים שבהחלט היו ראויים לציון ולקידום.

רוחמה אברהם-בלילא: כמי שנאמן לעקרונותיו, בהחלט הטבעת את חותמך בוועדה הזאת.

רוחמה אברהם-בלילא: אני מאחלת לך הצלחה רבה בתפקידך כשר.

רוחמה אברהם-בלילא: אני בטוחה שאת כל הכישורים, הידע והנסיון שצברת גם בוועדה וגם בשטח אתה תביא הלכה למעשה.

רוחמה אברהם-בלילא: הדבר שבעיניי הוא מאד חשוב - אני מניחה שגם פה בקרב רבים אחרים - הוא הנסיון שלך לגשר בין הפערים ובין החברות, ובאמת ברמה האישית יש לי את הציפיה, ואני מאמינה שאתה תעשה את זה.

רוחמה אברהם-בלילא: חבר הכנסת אופיר פינס-פז, כמי שהיה השר שלי, כסגניתך לשעבר, העולם מתהפך.

רוחמה אברהם-בלילא: אני בהחלט מאחלת לך הצלחה רבה כיושב-ראש הוועדה.

רוחמה אברהם-בלילא: כל ראשי הרשויות באו לכבד את המעמד החשוב הזה, ואני בטוחה שאתה כשר הפנים לשעבר שמכיר את המערכה אתה תדע לפעול נכון בוועדה הזאת ובתפקיד הזה.

רוחמה אברהם-בלילא: אני מאחלת לך הצלחה רבה.

אופיר פינס-פז: תודה.

רוחמה אברהם-בלילא: נעבור לחלק הפורמלי.

רוחמה אברהם-בלילא: בהתאם לסעיף להוראות סעיף 10(א) לתקנון הכנסת, ממליצה ועדת הכנסת בפני ועדת הפנים והגנת הסביבה לבחור בחבר-הכנסת אופיר פינס-פז לכהן כיושב-ראש הוועדה.

רוחמה אברהם-בלילא: אנו נעבור להצבעה של חברי-הכנסת.

רוחמה אברהם-בלילא: מי בעד?

רוחמה אברהם-בלילא: מי נגד?

רוחמה אברהם-בלילא: ה צ ב ע ה המלצת ועדת הכנסת, לבחור בחבר-הכנסת אופיר פינס-פז לכהן כיושב-ראש ועדת הפנים והגנת הסביבה, נתקבלה.

רוחמה אברהם-בלילא: יש הצבעה פה אחד בעד, ואין מתנגדים או נמנעים.

רוחמה אברהם-בלילא: אדוני היושב-ראש, קבל את הפטיש וקח גם את כסא היושב-ראש.

רוחמה אברהם-בלילא: בהצלחה.

אופיר פינס-פז: חברת-הכנסת רוחמה אברהם, תודה רבה.

אופיר פינס-פז: נמשיך לעבוד ביחד.

רוחמה אברהם-בלילא: אני חייבת לומר שכיושבת-ראש ועדת הכנסת, אשמח לשתף פעולה, ואתה יודע זאת.

רוחמה אברהם-בלילא: זה חשוב.

רוחמה אברהם-בלילא: היו"ר אופיר פינס-פז: זה חשוב מאד, כי זה שיתוף פעולה שיכול להיות באמת מאד פורה ומאד מסייע לנו בתחומים שאנו מופקדים עליהם.

רוחמה אברהם-בלילא: עלי ללכת.

רוחמה אברהם-בלילא: שיהיה לכם כל טוב.

רוחמה אברהם-בלילא: (יו"ר ועדת הכנסת, חה"כ רוחמה אברהם, יוצאת מחדר הישיבות.

רוחמה אברהם-בלילא: )

אופיר פינס-פז: חברים, כולנו במהלך יום עבודה, וזהו טקס חלופין.

אופיר פינס-פז: הזמנתי את חברי הוועדה ואת השרים שאני עובד איתם.

אופיר פינס-פז: השר אבי דיכטר נמצא בחוץ-לארץ, והוא לא יכול היה להיות נוכח.

אופיר פינס-פז: בנוסף, הזמנתי חברים שעבדו איתי כשהייתי שר הפנים בשלטון המקומי.

אופיר פינס-פז: אני רוצה באמת שניקח את העניין הזה, ונקיים זאת במשך זמן של כחצי שעה כדי שאנשים יוכלו לחזור לעבודתם.

אופיר פינס-פז: ברצוני להתחיל עם חברי, השר גאלב מג'אדלה.

אופיר פינס-פז: בבקשה.

גאלב מג'אדלה: חבר-הכנסת אופיר פינס-פז, ידידי, יושב ראש הוועדה, תודה רבה לך.

גאלב מג'אדלה: מכובדיי השרים, שר הפנים בר-און, השר להגנת הסביבה עזרא, חבריי חברי-הכנסת, חברי הוועדה, ראשי ערים, סגנים, מוזמנים נוספים, צוות הוועדה, הצוות המשפטי, היועצת המשפטית של הכנסת שבה נעזרנו רבות ובזכותה עשינו דברים גדולים יחד עם היועצת המשפטית של הוועדה הגברת מירי פרנקל-שור.

גאלב מג'אדלה: חבר-הכנסת אופיר פינס-פז, אני רוצה לברך אותך.

גאלב מג'אדלה: אני שמח יותר מפעם שאתה כאן בראשות הוועדה.

גאלב מג'אדלה: אני מאמין, שנסיונך כשר פנים ונסיונך הפרלמנטרי יעמדו לרשותך ויסייעו בידך לקדם את הנושאים שאתה מופקד עליהם כיושב-ראש ועדת הפנים והגנת הסביבה.

גאלב מג'אדלה: אני מאמין, שיש לך בוועדה הרכב אנושי מן הטובים שאני מכיר בוועדות הכנסת - גם ביכולות ובאיכות שלהם, גם בהשתתפות הפעילה שלהם, וגם בתחושותיהם כלפי הנושאים והתחומים שהוועדה הזאת מופקדת עליהם.

גאלב מג'אדלה: אתה תראה ותחוש זאת.

גאלב מג'אדלה: אנשים מהר מאד מעורבים, וחברים מאד פעילים.

גאלב מג'אדלה: זכיתי להרבה שיתופי פעולה ולהרבה גיבוי מכל המערכות בהן טיפלנו בנושא משרד הפנים על כל חלקיו ותחומיו מכבאות ועד לאחרון הנושאים.

גאלב מג'אדלה: זכיתי לסיוע, לתמיכה ולשיתוף פעולה מראשי הרשויות וראשי הערים.

גאלב מג'אדלה: אני מודה, שבזכותם הצלחתי יחד עם חבריי בוועדה לעשות הרבה דברים.

גאלב מג'אדלה: אנו זכינו לשיתוף פעולה פורה מצד השר להגנת הסביבה, השר לביטחון פנים דיכטר והשר גדעון עזרא בתפקידו הקודם בקדנציה הקודמת.

גאלב מג'אדלה: נהניתי מכל רגע משיתוף הפעולה עם שר הפנים, עם השר להגנת הסביבה ועם השר לביטחון פנים.

גאלב מג'אדלה: אני אסיר לתודה לכל אלה ששילבו ידיים איתי כדי שנוכל להביא לטובת החברה הישראלית את העבודה הפוריה שלנו - גם בעבודת הוועדה, גם בחקיקה וגם בסיורים שבאמצעותם חשנו את השטח על כל מגוון הבעיות והנושאים וההרכב האנושי.

גאלב מג'אדלה: ברצוני להודות מקרב לב לצוות הוועדה המסור והמיומן, ליפה - מנהלת הוועדה, לענת לשוש ולרחלי, למירי פרנקל-שור - היועצת המשפטית שליוותה את הוועדה במסירות, ליועצת המשפטית של הכנסת, לחבריי מה-מ.מ.מ.

גאלב מג'אדלה: ולמערכות הנוספות שמלוות אותנו בעבודתנו השוטפת שעושים עבודה חשובה מאד כדי להאיר את עינינו וכדי שנוכל להתמודד עם המערכות השונות שאנו עובדים איתן.

גאלב מג'אדלה: ברצוני להודות לכולם בלי יוצא מן הכלל, ואני מקווה שלא שכחתי אף אחד.

יורם מרציאנו: בטח שכחת - את הממלא-מקום הזמני בעשרת הימים האחרונים.

יורם מרציאנו: כל מה שתקעת העברנו, רוני ואני, בעשרת הימים האחרונים.

יורם מרציאנו: גאלב מג'אדלה: תירגע.

יורם מרציאנו: יש את ועדות המשנה.

יורם מרציאנו: אני רוצה להודות לארגונים שחוץ מנוכחותם הפיזית גם על תרומתם בכל דיון שעשינו.

יורם מרציאנו: חבר-הכנסת אופיר פינס-פז, אני חושב שיעמדו לרשותך הארגונים הוולונטריים שעושים עבודת קודש.

יורם מרציאנו: בסוף, ברצוני להודות לחברי הוועדה, למי שהחליף אותי לא פעם, חברי-הכנסת דוד אזולאי ויצחק אהרונוביץ, וחבר-הכנסת יורם מרציאנו שהיה יושב-ראש ועדת משנה של לוד, ואני מקווה שהוא ימשיך לתרום לא רק למען לוד אלא גם לרמלה השכנה שלך.

נאדיה חילו: ערים מעורבות.

גאלב מג'אדלה: בתקופה האחרונה, עקב עיסוקיה של היועצת המשפטית של הוועדה מירי פרנקל-שור, נעזרנו מאד בעידו ובמתמחים שעבדו לצידם.

גאלב מג'אדלה: עידו השתלב מהר מאד בוועדה בחודשים האחרונים, והפתיע את כולנו בבקיאותו, ביכולתו ובהתמדה שלו לתרומה לוועדה.

גאלב מג'אדלה: ברצוני להודות לאדם שלא נמצא כאן - יחזקאל לביא - שהיה היועץ המקצועי של הוועדה.

גאלב מג'אדלה: הוא יצא לפנסיה ממשרד הפנים, ונרתם כל כולו בהתנדבות ללא תמורה לסייע לוועדה בכל תחומי הפנים.

גאלב מג'אדלה: ברצוני להודות פעם נוספת לכולם, לחברים שבאו וכיבדו את חבר-הכנסת אופיר פינס-פז ואותנו במעמד החגיגי הזה.

גאלב מג'אדלה: תודה רבה לכולם.

אופיר פינס-פז: השר גאלב מג'אדלה, תודה רבה.

אופיר פינס-פז: השר רוני בר-און, בבקשה.

אופיר פינס-פז: האם יש לך תחושה של דז'ה-וו?

אופיר פינס-פז: כבר עשינו זאת פעם או פעמיים.

רוני בר-און: שלום לכולם, ליושב-הראש היוצא וליושב-ראש הנכנס, לשר גדעון עזרא, לאנשי הוועדה ולראשי רשויות.

רוני בר-און: האמת היא, שברצוני להחמיא למישהו באופן מיוחד - לחבר-הכנסת יורם מרציאנו.

רוני בר-און: אני חושב, שמאז חבר-הכנסת יורם מרציאנו נהיה יושב-ראש סיעת העבודה בכנסת, היא סוף-סוף התחילה לקבל החלטות נכונות.

רוני בר-און: ההחלטה הראשונה הנכונה היא למנות את חבר-הכנסת אופיר פינס-פז ליושב ראש ועדת הפנים והגנת הסביבה.

אופיר פינס-פז: יש עוד החלטה חשובה בדרך - מינוי שר רווחה ממפלגת העבודה.

רוני בר-און: מי זה?

רוני בר-און: האם זה השר הרצוג?

יורם מרציאנו: מישהו שהצטלם עם ההיא משדרות.

יורם מרציאנו: שר הפנים רוני בר-און:

יורם מרציאנו: אני באמת רוצה להודות לשר מג'אדלה על תשעת החודשים האלה שעבדנו פה ביחד.

יורם מרציאנו: אתם יודעים שמשרד הפנים הוא בעצם - חבר-הכנסת אופיר פינס-פז יודע זאת ואתם יודעים זאת - ארבעה משרדים ממשלתיים full time job, ו-full time תקן: שלטון מקומי, מינהל תכנון, מינהל אוכלוסין והמינהל שאני קורא לו מינהל כל היתר שזה כבאות והצלה ובחירות וחירום וביטחון ברשויות וכל יתר התפקידים שאנו ממלאים.

יורם מרציאנו: מהיות המשרד רגולטורי, הוא נזקק לעבודה ולממשק כמעט יומיומי ואולי אף בתדירות של יותר מפעם ביום לכנסת, וככזו הוא נזקק לועדת הפנים והגנת הסביבה.

יורם מרציאנו: כך או כך, אני לפחות בוודאי זוכר לטובה את העבודה עם חבר-הכנסת גאלב מג'אדלה.

יורם מרציאנו: הגישה היתה מאד עניינית, וגם אם לא בכל דבר נתנו לנו פה זמן קל, היה ברור שזה נועד לשרת מטרות שהממשלה רואה רק חלק מהן והכנסת רואה את החלק הנוסף או את החלק שצריך להיגרע ממה שהממשלה מציעה.

יורם מרציאנו: אני חושב, שהעובדה שחבר-הכנסת אופיר פינס-פז מקבל את הוועדה היא יתרון ענק גם לוועדה אבל בוודאי למשרד הפנים.

יורם מרציאנו: הוא מכיר את הנושאים האלה, מעודכן בהם, וחלק מהדברים שהוא יטפל בהם הם דברים שהוא התחיל לטפל בהם כשר.

יורם מרציאנו: הוא מכיר את הנושא וחי אותו.

יורם מרציאנו: על תכונותיו האחרות שהוא מביא לכל תפקיד שהוא ממלא - אני רואה פה הרבה חברים שלו - אני לא צריך להכביר במלים.

יורם מרציאנו: יש לו את הנמרצות, החדות, העקביות והיכולת להוביל את הנושאים באופן שהם יגיעו למחוז חפצם בשלום אבל גם בזמן.

יורם מרציאנו: הדברים הם לא פחות חשובים, כי לקבל את התוצאות אבל לא לקבלן בזמן לפעמים זה לא לקבל את התוצאות.

יורם מרציאנו: חבר-הכנסת אופיר פינס-פז, אני בטוח שאתה תעשה כאן עבודה טובה.

יורם מרציאנו: אין לי שום ספק, שגם אם יהיו חילוקי דעות ואתה תראה את הדברים כפי שאנו נוהגים לומר במקומותינו "מה שרואים מכאן לא רואים משם", כיושב-ראש המחלקה שעוסקת בחקיקה שנוגעת למשרד הפנים ובפיקוח על עבודות משרד הפנים עדיין יהיו יתרונות גדולים לעובדה שאת ההכשרה בדיסציפלינה הזאת קיבלת בשנת כהונתך במשרד הפנים שהסתיימה לפני שנה דומני.

אופיר פינס-פז: כן.

אופיר פינס-פז: שלחו לנו מכתבי התפטרות לחתום עליהם.

רוני בר-און: אני לא אגיד מי הכריח אתכם.

רוני בר-און: לא נחטט עכשיו בכל הפצעים.

רוני בר-און: כך או כך, בוודאי אתה מעורה ומעודכן.

רוני בר-און: אנו נשתף פעולה בשמחה ובתודה רבה.

רוני בר-און: יש לך לא מעט עבודה מבחינת המשרד.

רוני בר-און: אנו מובילים עכשיו המון רפורמות: רפורמה בשלטון המקומי - חוק העיריות החדש עוד מעט קט יגיע אליך, רפורמה במינהל התכנון שהיא חלק לא מבוטל מהעניינים הכרוכים בזה תובא אל שולחנך בוועדת הפנים ואיכות הסביבה, ורפורמות גדולות מאד במינהל האוכלוסין.

רוני בר-און: אנו ממש בימים אלה מסכמים רפורמה בכל נושא הכבאות ונציבות הכבאות והצלה - רפורמה שהתנהלה במשרד הפנים כבר למעלה מ-11 שנה - וזה יגיע לכאן בעגלא ובזמן קריב.

אופיר פינס-פז: זו בשורה טובה.

רוני בר-און: זו בשורה טובה.

רוני בר-און: אנו נזדקק לשיתוף הפעולה שלך, כי הנושא הזה ממש בנפשנו.

רוני בר-און: אין לי שום ספק, שכהונתך פה היא לא להרבה שנים.

רוני בר-און: מקומך הראוי והנכון הוא ליד שולחן הממשלה, וכך יקרה גם בקרוב.

רוני בר-און: אבל, בזמן שתהיה פה תעבוד גם בשבילנו.

רוני בר-און: שיהיה לך בהצלחה.

רוני בר-און: היו"ר אופיר פינס-פז: תודה.

רוני בר-און: השר להגנת הסביבה גדעון עזרא, בבקשה.

גדעון עזרא: משרדי קטן יותר ממשרד הפנים, ולכן אדבר פחות.

גדעון עזרא: אני מודה מאד לחבר-הכנסת גאלב מג'אדלה על העבודה היוצאת מן הכלל שהיתה בין המשרד לבינך.

גדעון עזרא: שום חקיקה, החקיקה הטובה ביותר, לא היתה עוברת - אם היא לא היתה עוברת פה בין חברי הוועדה.

גדעון עזרא: מצאתי גם בין חברי הוועדה אוזן קשבת, והרגשתי פה כמו בבית שלי.

גדעון עזרא: השר רוני בר-און דיבר עכשיו על כך שיש לו הרבה רפורמות, ואולי אנו נצטרך לזוז טיפה הצידה.

גדעון עזרא: אבל, אני בטוח שאתה, חבר-הכנסת אופיר פינס-פז, תמשיך לסייע לנו.

אופיר פינס-פז: כבר השבוע יש תקנות שלך על סדר-יום הוועדה.

רוני בר-און: צריך שהוא לא יעבוד עליך, כי אצלי הוא מקבל את כל תכניות המיתאר הארציות והכרזות של גנים לאומיים.

רוני בר-און: הוא עוקף את הכנסת - הוא ישר בא לממשלה וגומר את זה.

אופיר פינס-פז: נכון.

גדעון עזרא: על כל פנים, חבר-הכנסת אופיר פינס-פז, לי אין כל ספק שדרכך פתלתלה.

גדעון עזרא: התחלנו ביחד בכנסת, אבל יום אחד עוד תהיה ראש ממשלה, ונראה בחודש מאי אם תצליח לעשות זאת או לא.

גדעון עזרא: על כל פנים, השר בר-און, תשאיר לנו גם קצת מקום - בסדר?

רוני בר-און: תראה איך אני צפוף פה.

אופיר פינס-פז: השר גדעון עזרא, תודה רבה.

אופיר פינס-פז: האם חבר-הכנסת יורם מרציאנו הלך?

דוברת: יש לו הצעת חוק.

אופיר פינס-פז: חבר-הכנסת יוסי ביילין, בבקשה.

יוסי ביילין: ברצוני לברך את היוצא ואת הבא - את חבר-הכנסת גאלב מג'אדלה שהופך לשר, ואת חבר-הכנסת אופיר פינס-פז שהופך להיות יושב-ראש הוועדה.

יוסי ביילין: זה לא סתם טקס, וזה לא קורה כל יום.

יוסי ביילין: זה לא הטקס השכיח.

יוסי ביילין: זה שר שעזב את הממשלה בגלל הצטרפות "ישראל ביתנו", ומישהו אחר שמחליף אותו ובא לתפקיד הזה.

שי חרמש: האם זה בגלל ישראל ביתנו?

יוסי ביילין: זה למרות ישראל ביתנו.

יוסי ביילין: לשניהם זה לא היה קל.

יוסי ביילין: כיון שאני חבר של שניהם, גם עקבתי אחרי ההתלבטויות שלהם.

יוסי ביילין: שמחתי שחבר-הכנסת אופיר פינס-פז עזב, ובצורה משונה שמחתי שחבר-הכנסת גאלב מג'אדלה הצטרף בגלל התקדים שהוא יצר ולא משום שהוא שם.

יוסי ביילין: לחבר-הכנסת מג'אדלה היה תפקיד לא פשוט בוועדה.

יוסי ביילין: עם הרבה דברים הוא לא היה שלם.

יוסי ביילין: מלבד הדברים היותר טכניים, יש כאן הרבה סוגיות מוסריות, עקרוניות ואידיאולוגיות.

יוסי ביילין: אני חושב שהדרך שבה הוא ניהל את העבודה היתה מאד נכונה.

יוסי ביילין: הוא לא היה פזיז ולא קיבל דברים כמובנים מאליהם, ולא הרגיש את עצמו כמי שצריך בכל לשרת את הקואליציה, ויחד עם זאת הוא עבד עם הקואליציה ותיקן דברים שהוא חשב שהם חיוניים.

יוסי ביילין: מה שאני אומר לחבר-הכנסת אופיר פינס-פז הוא: המעבר הזה - מהאקזקיוטיבה לוועדה - אינו פשוט, בעיקר לוועדה שמטפלת במשרד שלא מזמן כל כך עמדת בראשו.

יוסי ביילין: אלא מה?

יוסי ביילין: הדבר המיוחד שלומדים, כשנמצאים גם בממשלה וגם בפרלמנט, הוא שההבדל לא כל כך גדול; זה לא שאתה בממשלה ואתה מחליט על הכל, ואתה בפרלמנט ואתה רק מחוקק.

יוסי ביילין: בשני המקרים אתה עומד מול מערכת שהיתה שם לפניך, שתהיה שם אחריך, שאתה מנסה מהזווית שלך לעצב אותה, להשפיע עליה ולא פעם לשנותה.

יוסי ביילין: לפעמים אתה מצליח, וברוב המקרים אינך מצליח.

יוסי ביילין: הייתי אומר שהעבודה האמיתית היא מין שיוף כזה של היהלום כל פעם מזווית אחרת.

יוסי ביילין: לכן, המעבר מהאקזקיוטיבה לפרלמנט הוא לא מעבר דרמטי, והוא מקום אחר שבו אתה עושה את אותו דבר.

יוסי ביילין: אני מקווה מאד שכמו שהצלחת בתפקידיך הקודמים, יעלה בידך גם בתפקיד הזה - שהוא מורכב וקשה ועדין והוא בהרבה מאד דברים בכלל מופשט ופילוסופי ובהרבה דברים הוא טכני ואפילו מונוטוני - ושהדבר הזה גם יעלה בידך הפעם.

יוסי ביילין: אני משוכנע ביכולתך ובהצלחתך, כפי שאני משוכנע ביכולתו של חבר-הכנסת גאלב מג'אדלה להצליח בתפקיד שאנו עדיין לא יודעים בדיוק מה הוא יהיה.

רוני בר-און: השר מג'אדלה, האם לא צורפת לממשלה אלא צורפת לאקזקיוטיבה?

אופיר פינס-פז: תודה.

אופיר פינס-פז: חבר-הכנסת משה גפני, יושב ראש ועדת הפנים לשעבר, בבקשה.

משה גפני: אדוני היושב-ראש, גם חבר-הכנסת דוד אזולאי וגם אני אנו ראשי הוועדה בעבר, וגם השר גאלב מג'אדלה וגם אתה שידרגתם עכשיו את ראשות הוועדה.

משה גפני: מתברר שמראשות ועדת הפנים אפשר לבוא מייד ולהיות שר כמו שחבר-הכנסת גאלב מג'אדלה עשה, ומתברר שיש מישהו שמוותר להיות שר ולהיות יושב ראש הוועדה והוא גם מועמד לראשות ממשלה.

אופיר פינס-פז: בסוף זה ייגמר בזה שעזבת ממשלה כדי להיות יושב-ראש ועדת הפנים.

משה גפני: בשעתו, ויתרתי על סגנות שר, שזה לא משמעותי, שיהדות התורה קיבלה, ואמרתי שתפקיד יושב-ראש ועדת הפנים והגנת הסביבה יותר חשוב.

משה גפני: זו באמת ועדה חשובה מאד.

משה גפני: אני יכול לומר - ולא אאריך.

משה גפני: האורחים הנכבדים יושבים פה זמן רב בגלל דיוני המליאה - שועדה זו עוסקת בנושאים מקצועיים, במכלול נושאים חשובים מאד.

משה גפני: היא עוסקת גם בנושא הרשויות המקומיות.

משה גפני: היא עוסקת בכל מה שקשור למשרד הפנים, לנושא ביטחון פנים, שירות בתי-הסוהר והגנת הסביבה, ואלה נושאים שנוגעים לחיי האזרח.

משה גפני: אפשר לקחת את הוועדה הזאת בשני אופנים; אפשר לקחת אותה באופן המקצועי.

משה גפני: באופן המקצועי, חבר-הכנסת אופיר פינס-פז, אתה יכול לשדרג את העבודה המקצועית של הוועדה.

משה גפני: עשה זאת חבר-הכנסת גאלב מג'אדלה באופן הכי טוב שאפשר ובאופן מפתיע.

משה גפני: לא היכרנו את חבר-הכנסת גאלב מג'אדלה לפני שהוא הגיע לוועדה, והוא עשה פה עבודה מקצועית יוצאת מן הכלל, כפי שאמר חבר-הכנסת יוסי ביילין קודם.

משה גפני: הקואליציה לא הכתיבה מהלכים.

משה גפני: ניסינו בוועדה להגיע להסכמות עם הקואליציה, ועל-פי רוב זה התאפשר, מכיון שכאשר בני אדם מדברים ביניהם אפשר תמיד להגיע להסכמות, וזה נעשה באופן החיובי.

משה גפני: מהיכרותי אותך, אתה יכול לעשות זאת, אם אתה רוצה, ואני מקווה שתרצה להגיע להסכמות גם עם חברי הוועדה.

משה גפני: עם הקואליציה אינך חייב להגיע להסכמות.

משה גפני: במקרה הזה, מבחינתי, תריב איתם וזה בסדר.

משה גפני: עם חברי הוועדה צריך להגיע להסכמות, מכיון שחברי הוועדה רובם ככולם הם אנשים שהוועדה הזאת חשובה להם.

משה גפני: אני מבקש גם לציין את צוות הוועדה שהוא יוצא מן הכלל, טוב ומקצועי ומיומן.

משה גפני: מצידי, אני מבטיח לך שיתוף פעולה מלא, ואני מקווה שזה יהיה הדדי.

משה גפני: שיהיה לך בהצלחה.

אופיר פינס-פז: תודה רבה.

אופיר פינס-פז: חבר-הכנסת דוד אזולאי, יושב ראש הוועדה לשעבר, בבקשה.

דוד אזולאי: ברצוני לברך קודם כל את היושב ראש היוצא, השר גאלב מג'אדלה.

דוד אזולאי: אני חושב שזו היתה תקופה שעבדנו כולנו כאן בשיתוף פעולה בצורה ראויה.

דוד אזולאי: אני חושב, שהוכח שאפשר לעבוד ולהוביל נושאים חשובים בצורה ראויה גם אם הם שנויים במחלוקת.

דוד אזולאי: ואכן, השר גאלב מג'אדלה עשה זאת.

דוד אזולאי: בהזדמנות הזאת, ברצוני לאחל לך גם ברכה לרגל כניסתך לממשלה.

דוד אזולאי: אתה יוצר תקדים חשוב מאד.

דוד אזולאי: אמרתי לך זאת במליאה, ומותר לי לחזור על זה פה, שגם במגזר הערבי וגם אצל היהודים מצפים וממתינים לראות את תפקודך, ואתה תימדד בכל מהלך תקופתך כשר.

דוד אזולאי: יש ציפיות רבות.

דוד אזולאי: אני חושב, שתפקודך בממשלה יהווה אבן-דרך לאלה הבאים אחריך בממשלות ישראל.

דוד אזולאי: היושב-ראש הנכנס, חבר-הכנסת אופיר פינס-פז, ברצוני לברך אותך.

דוד אזולאי: אני מכיר אותך כפרלמנטר מעולה וגם יריב לא קל.

דוד אזולאי: פה בוועדה אנו מכירים את זה.

דוד אזולאי: כשר פנים לשעבר זה רק יכול לעזור לוועדה כאן לקדם חקיקה ולקדם נושאים חשובים שעומדים על סדר-היום.

דוד אזולאי: לסיום, ברצוני לאחל לך שכשתסיים את תפקידך כאן, נוכל גם לברך אותך בסיום תפקידך.

דוד אזולאי: לסיום: יש לך פה צוות נפלא, מקצועי, שיודע לעשות מלאכתו נאמנה עם הרבה לויאליות.

דוד אזולאי: אני מקווה, שגם אתה תיהנה מהשירות הטוב של הצוות.

אופיר פינס-פז: תודה רבה.

אופיר פינס-פז: יש לנו חברת ועדה, חברת-הכנסת נאדיה חילו, שנכנסה לוועדה במקום חבר-הכנסת יורם מרציאנו.

אופיר פינס-פז: בבקשה.

דובר: עלי לצאת.

דובר: יש לי הצעת חוק.

נאדיה חילו: אני מצטרפת לברכות של כולם לחברי השר גאלב מג'אדלה, כשמצד אחד מצער אותי שאתה כבר לא כאן.

נאדיה חילו: אנו עובדים מאד צמוד על הרבה מאד סוגיות.

נאדיה חילו: בוועדה הזאת למדתי, ומי שיודע איך גאלב מג'אדלה עובד, וממש זכיתי לעבוד איתו מאד צמוד גם בוועדה וגם מחוץ לוועדה, בכלל יכול לנבא את התנהגותו ואת הצלחתו גם בעתיד בכל משרד ובכל תפקיד.

נאדיה חילו: אני מאחלת שמהר מאד יהיה לך משרד ראוי שתוכל להוביל כמו שהובלת את הוועדה הזאת.

נאדיה חילו: חברי חבר-הכנסת אופיר פינס-פז, אני ממש מאחלת לך הצלחה.

נאדיה חילו: לנושא השלטון המקומי - שבע שנים הייתי במרכז השלטון המקומי, ונחשפתי לסוגיות הרבות - יש מאפיין אחד ייחודי שמאפיין אותו משאר הוועדות, והוא שהוא נוגע לכל אחד מאיתנו ולא לחתך אוכלוסיה מסויים.

נאדיה חילו: הוא לא לסוגיה מסויימת כמו שאנו יודעים, אלא הוא קשור להתנהלות יומיומית ולקיום יומיומי של כל האזרחים.

נאדיה חילו: לכן, יש לו משקל וחשיבות מאד רציניים.

נאדיה חילו: חבר-הכנסת אופיר פינס-פז, אני בטוחה שאתה בהחלט תוביל את הוועדה הזאת להמשך הצלחה כמו שהיתה בעבר.

נאדיה חילו: בי תמצא בהחלט שותפה שתעבוד בוועדה הזאת ותמלא את התפקיד שלה כראוי להצלחת כולנו.

אופיר פינס-פז: תודה רבה.

אופיר פינס-פז: חבר-הכנסת יצחק אהרונוביץ, בבקשה.

יצחק אהרונוביץ': אעשה זאת בקצרה.

יצחק אהרונוביץ': אם עסקינן בברכות, אני מנצל את ההזדמנות ואת הפורום הזה לברך את ידידי, ומותר לי לומר לך אפילו חברי גאלב מג'אדלה.

יצחק אהרונוביץ': בסך-הכל, לא היכרנו לפני עבודת הוועדה, אבל נחשפתי ליכולות שלך, לטוב-הלב שלך ולאדם שבך, וזה חשוב.

יצחק אהרונוביץ': בסך-הכל, ידעת לנווט את זה.

יצחק אהרונוביץ': חבר-הכנסת יוסי ביילין מחייך כך מהצד.

יוסי ביילין: לא.

אופיר פינס-פז: אתה לא חבר מפלגת העבודה כך שקיבלת את כל טוב-הלב שלו, ואני קיבלתי רק חלק מטוב-הלב שלו.

רוני בר-און: את תפקידו כשר הוא התחיל ברגל שמאל.

רוני בר-און: ביומו הראשון בממשלה הוא נראה ביציעי מגרש הכדורגל במשחק של בית"ר ירושלים עם צעיף של מכבי חיפה, וזו טעות גדולה מאד.

יצחק אהרונוביץ': שר הפנים אמר שטעות ראשונה כבר עשית.

גאלב מג'אדלה: מבחינתו, זו טעות.

גאלב מג'אדלה: חבר-הכנסת יצחק אהרונוביץ, ההבדל בינינו הוא שלי יש ערכים שמי שמזמין אותי כאורח שלו אני יודע להחזיר לו כבוד.

גאלב מג'אדלה: להחזיר כבוד למכבי חיפה זה לשים את הצעיף שלהם כאן.

גאלב מג'אדלה: ביום ראשון אהיה בבית"ר, ואשים את הצעיף שלהם כאן.

יצחק אהרונוביץ': אבל, כדי לשמור עליך, תשים את שני הצעיפים בפעם הבאה.

יצחק אהרונוביץ': השר גאלב מג'אדלה, אני מאחל לך הרבה הצלחה כשר.

יצחק אהרונוביץ': עשית באמת הסטוריה.

יצחק אהרונוביץ': אני באמת מאחל לך הצלחה מכל הלב.

יצחק אהרונוביץ': חבר-הכנסת אופיר פינס-פז, אנו מכירים ולא מכירים, אבל עוד נכיר בוועדה.

יצחק אהרונוביץ': אני מאד נהניתי מהצוות.

יצחק אהרונוביץ': כל הצוות נשאר למעט היושב-ראש שמתחלף, אבל זו ועדה חשובה מאד שרציתי מאד להיות בה.

יצחק אהרונוביץ': אני חושב שיחד עם כל הצוות בראשותך אפשר להוביל כמובן לעוד הישגים - כל אחד בתחום שלו.

יצחק אהרונוביץ': תודה.

יצחק אהרונוביץ': עלי לעזוב כי יש לי הצעת חוק להגיש.

גאלב מג'אדלה: תודה רבה.

אופיר פינס-פז: תודה רבה.

אופיר פינס-פז: אמנון זך, ראש מועצת אזור, בשם עדי אלדר שביקש אותו לדבר, בבקשה.

ראש מועצת אזור אמנון זך: כבוד שר הפנים, השר להגנת הסביבה, השר ידידי גאלב מג'אדלה, ויושב-ראש הוועדה, אומר כמה מלים קצרות.

ראש מועצת אזור אמנון זך: ברכות ליוצא - אמרתי לך ואני מאחל לך מכל הלב, וכל הדברים שאמרתי לך תוסיף עליהם - וברכות לנכנס.

ראש מועצת אזור אמנון זך: חשיבות המעבר הזה של יושב ראש ועדה שהיה שר פנים - אי-אפשר לראות זאת כדבר של מה בכך.

ראש מועצת אזור אמנון זך: זו תקופה קשה מאד, זו תקופה שחשובה לנו כשלטון מקומי.

ראש מועצת אזור אמנון זך: יושבים כאן אריות של השלטון המקומי, ותיקים ומנוסים שבאו להגיד: "אנו מצפים.

ראש מועצת אזור אמנון זך: אנו מצפים לעזרה ולהבנה.

ראש מועצת אזור אמנון זך: אנו מצפים לשולחן עגול שאמרת - ממשלה , כנסת, רשויות, בכל נושא".

ראש מועצת אזור אמנון זך: מדובר בשותפות אמיתית ושינוי מעמד ראשי הרשויות.

ראש מועצת אזור אמנון זך: נדמה לי, שבתקופה הזאת מעמדנו נשחק - אני פונה אליך, שר הפנים - ומסתכלים עלינו בעין לא יפה, מחפשים אותנו וחושבים עלינו כאילו נרדפים בעוד במבקר ועוד רואה-חשבון ועוד חשב.

ראש מועצת אזור אמנון זך: אתה רואה מה שקורה.

ראש מועצת אזור אמנון זך: אני בטוח שגם אתה מבין שאין בשלטון המקומי מפלגות.

ראש מועצת אזור אמנון זך: אנו לא מתעסקים במפלגות, אלא טובת הציבור והאזרח במדינת ישראל עומדת לנגד עינינו.

ראש מועצת אזור אמנון זך: לכן, חשוב לנו שהוועדה הזאת תעבוד איתנו במשותף יד ביד.

ראש מועצת אזור אמנון זך: ברצוני לאחל לך מכל הלב הצלחה, ואני בטוח שתשתף את השרים יחד איתנו בכל נושא ובכל עניין.

ראש מועצת אזור אמנון זך: שיהיה לך בהצלחה.

אופיר פינס-פז: תודה רבה.

אופיר פינס-פז: השרים כבר די לחוצים.

אופיר פינס-פז: האם יש עוד מישהו מראשי הרשויות שרוצה לומר משהו בקצרה?

ראש מועצת בסמה ריאד כבהא: רציתי לברך את השר גאלב מג'אדלה.

ראש מועצת בסמה ריאד כבהא: אני מכיר את הדילמה שלך והיא קשה מאד, ואני מפרגן לך שנהיית שר ובכל זאת.

ראש מועצת בסמה ריאד כבהא: לחבר-הכנסת אופיר פינס-פז, ברצוני להגיד שהמשרד של גאלב מג'אדלה והוועדה היו גם מקום ומפלט לכל הערבים ובמיוחד לראשי הרשויות.

ראש מועצת בסמה ריאד כבהא: השר גאלב מג'אדלה היה להם כתובת בכנסת.

ראש מועצת בסמה ריאד כבהא: לכן, אנו מקווים שאתה תמשיך במסורת הזאת, ואנו סומכים עליך.

ראש מועצת בסמה ריאד כבהא: בהצלחה.

אופיר פינס-פז: תודה רבה.

אופיר פינס-פז: ג'אדללה סעד, בבקשה.

ראש מועצת ינוח-ג'ת ג'אדללה סעד: אני רוצה להצטרף למחמאות וגם לברכות, ולאחל לשר גאלב מג'אדלה היוצא עבודה פוריה ומוצלחת.

ראש מועצת ינוח-ג'ת ג'אדללה סעד: אני אומר לחבר-הכנסת אופיר פינס-פז: זה תפקיד קטן עליך.

ראש מועצת ינוח-ג'ת ג'אדללה סעד: תעלה ותצליח.

אופיר פינס-פז: דעו לכם שאין תפקיד שהוא קטן על מידותיו של אדם, אם הוא מתכוון למלאו באמונה ובמסירות.

אופיר פינס-פז: אבל, תודה על הברכה.

אופיר פינס-פז: ידידי השר גאלב מג'אדלה, השר רוני בר-און והשר גדעון עזרא, שלושת השרים שמכבדים אותי, ראשי הרשויות שנמצאים כאן, אמנון זך הזכיר שמדובר באנשים מרכזיים מאד בשלטון המקומי, אם זה מאיר ניצן שלמה שהוא עשה לראשון-לציון יש מעט דוגמאות אם בכלל בארץ, ומר ימיני שהוא ותיק ראשי הרשויות, שוקי פורר שהוא ראש האסיפה של מרכז השלטון המקומי, ומר מואסי שנדמה לי שמרכז את פורום ראשי הרשויות הערביים--

עבד מואסי: ממלא-מקום וזקן ראשי הרשויות הערביים.

רוני בר-און: --ומאיר ויזל, ראש העיר שלי.

אופיר פינס-פז: --ומאיר ויזל, שהוא ראש המועצה האיזורית הכי גדול בארץ, וכל יתר החברים שבאמת באו וכיבדו אותנו, את השר גאלב מג'אדלה ואותי, בטקס ההחלפה.

אופיר פינס-פז: ברצוני להגיד לגאלב מג'אדלה, שהוא היה פה יושב ראש ועדה בשתי תקופות.

אופיר פינס-פז: עקבתי אחרי עבודתו פעם אחת כשהייתי שר פנים ועבדנו ביחד, וזכיתי לשיתוף פעולה פורה מאד עם גאלב מג'אדלה לאורך כל הדרך.

אופיר פינס-פז: עשינו מאמץ גדול מאד לטפל בבעיות ביחד ולהתמודד עם נושאים.

אופיר פינס-פז: לשר גאלב מג'אדלה היתה אצלי כמובן באופן טבעי דלת פתוחה.

אופיר פינס-פז: כשידעתי שיש לו איזה שהוא עניין שהוא צריך לייצג או להביא בפני כשר, הדברים האלה נעשו כמעט על בסיס יומיומי.

אופיר פינס-פז: גם בוועדה כשהיו נושאים שאני כשר או משרדי רצינו להביא בפני ועדת הפנים, היינו מתאמים את הדברים ועובדים ביחד, ובדרך-כלל גם מגיעים אל ההסכמה והמכנה המשותף והדברים היו מתקדמים.

אופיר פינס-פז: שיתוף הפעולה בינינו היה באמת יוצא מן הכלל.

אופיר פינס-פז: לאחר כינון ממשלת אולמרט הוא רצה את התפקיד הזה מחדש, כדי להשלים את המלאכה ולהתבסס.

אופיר פינס-פז: אני חושב, שעשית באמת מהלך מאד עמוק של התבססות, יצירת כתובת, וריאד כבהא אמר ששימשת פה כתובת לציבור גדול בישראל.

אופיר פינס-פז: אבל, לקחת בחשבון שזו ועדה לא רק של הציבור הערבי כמובן אלא של כל הציבור הישראלי, יהודים וערבים כאחד.

אופיר פינס-פז: אני חושב שהובלת את הוועדה הזאת עם הרבה שכל ותבונה והרבה שיתוף פעולה וחברוּת של חברי הוועדה שזה דבר חשוב מאד ושל צוות הוועדה.

אופיר פינס-פז: ראשית, ברצוני להודות לך על החברות בינינו לאורך כל הדרך ולאורך כל השנים ולאחל לך מעומק הלב הצלחה בממשלה.

אופיר פינס-פז: אתה יודע שלא היה לי קל עם המהלך כולו, אבל גם אני רואה בזה, בסופו של יום, קודם כל על הבסיס הממלכתי מהלך הסטורי וכן על הבסיס האישי כי בסוף כולנו גם בני-אדם; אני חושב שלגאלב מג'אדלה כאיש ציבור הרבה מאד שנים, לו ולבני משפחתו, זה דבר שבאמת צריך לפרגן לו על כך ולכבד ולאחל הצלחה.

אופיר פינס-פז: אני, כמובן, עושה זאת מעומק הלב ובחפץ לב.

אופיר פינס-פז: לשר רוני בר-און ולשר גדעון עזרא, ואני אומר זאת גם לשר אבי דיכטר שלא נמצא פה היום, מבחינתי, אני חבר קואליציה, וגם אם לא הייתי חבר קואליציה זה לא משנה.

אופיר פינס-פז: אני בא לעבוד עם השרים ועם המשרדים.

אופיר פינס-פז: משרד הפנים יקר לי, ואני חושב, השר רוני בר-און, שאתה מוביל אותו בצורה יפה מאד ומרשימה.

אופיר פינס-פז: הדברים שהעלית הם דברים שבאמת מחכים להם הרבה זמן לא רק במשרד הפנים אלא בכלל בציבוריות הישראלית.

אופיר פינס-פז: השר גדעון עזרא עושה במשרדו דברים נפלאים בתקופת זמן קצרה.

אופיר פינס-פז: נכון שזה משרד הרבה יותר קטן, אבל גם עם חשיבות גדולה.

אופיר פינס-פז: יש לי יחס מיוחד לנושא הגנת הסביבה.

אופיר פינס-פז: אתה לא תקופח, ואתה יכול להיות רגוע.

אופיר פינס-פז: השר אבי דיכטר - אתמול אמרתי לעוזר: "יש לי בשורה טובה לך ויש לי בשורה רעה".

אופיר פינס-פז: הוא שאל מהן, ואמרתי שאני הולך להיות יושב-ראש ועדת הפנים של הכנסת.

אופיר פינס-פז: הבשורה הטובה היא שאבי דיכטר ואני עבדנו יחד ואנו אוהבים לעבוד ביחד, והבשורה הרעה היא - אינני יודע אם זה רע או טוב, ואני אומר זאת בלשון הלצה - שאני הולך לשים את נושא משטרת ישראל בפוקוס מאד גבוה.

אופיר פינס-פז: אני חושב שהיום משלושת הנושאים זה הנושא הכי פחות מטופל עם הכי הרבה בעיות.

אופיר פינס-פז: מבחינתי, יש את כל נושא חוק וסדר ובניה של משטרה שיכולה לתת תשובות לציבור.

אופיר פינס-פז: אינני רוצה שאנשים יקחו את החוק לידיים.

אופיר פינס-פז: אינני אוהב הצעות חוק כמו של חבר-הכנסת ישראל כץ שאנשים יכולים לירות באנשים.

אופיר פינס-פז: צריכה להיות משטרה שעוצרת רוצחים, צריכה להיות משטרה שעושה סדר וצריכה להיות משטרה חזקה כך שלא ירצחו כל שני וחמישי.

אופיר פינס-פז: יש פה בעיה קשה מאד, והוועדה הזאת תיתן הרבה מאד עזרה לממשלה, למשטרה ולמשרד לביטחון פנים כדי לחזק את משטרת ישראל למקום שכולנו רוצים לראות אותה.

אופיר פינס-פז: זה לא סוד שאני גם מתמודד על ראשות מפלגת העבודה.

אופיר פינס-פז: אני רוצה לומר לכם באופן הכי ברור ועל השולחן: זה לא הולך להיות על חשבון הוועדה ולא בשל הוועדה או לא מטעם הוועדה.

אופיר פינס-פז: צריך שהדברים האלה יהיו ברורים.

אופיר פינס-פז: אני אדם ענייני וממלכתי באופיי, ואעשה את הכל כדי שהוועדה הזאת תהיה ועדה מקצועית, עניינית, ותעשה את תפקידה.

אופיר פינס-פז: אם יהיה לי פה ושם קצת קשה, חברת-הכנסת נאדיה חילו תסייע בעדי.

אופיר פינס-פז: אחת הסיבות לכך שהיא נכנסה לוועדה זה גם להיות עזר כנגדי, גם למלא את מקומי בכל מה שצריך - בדברים שנצטרך.

אופיר פינס-פז: עבודת ועדת הפנים והגנת הסביבה לא תיפגע כהוא זה מהדבר הזה.

אופיר פינס-פז: לקחתי זאת בחשבון לפני שלקחתי את התפקיד.

אופיר פינס-פז: לקחתי את התפקיד רק בגלל שקיבלתי את ההחלטה שתפקידי הפרלמנטרי קודם לכל דבר - לכל התמודדות ולכל דבר ולכל עניין.

אופיר פינס-פז: אני רוצה שהדברים האלה יהיו ברורים וחד-משמעיים.

אופיר פינס-פז: אנו נפרדנו היום במליאה מיושב-ראש הוועדה לשעבר, חבר-הכנסת יורי שטרן ז"ל, שאני חושב שהוא היה כאן יושב ראש ועדה יוצא מן הכלל עם רגישות מיוחדת לבני-אדם, לציבור ולאזרחים.

אופיר פינס-פז: בעניין הזה הוא עשה עבודה נפלאה.

ראש מועצת אזור אמנון זך: כן.

אופיר פינס-פז: גם כשהייתי שר הפנים, לא היה חבר-כנסת שהיה במשרד הפנים, בתוקף תפקידו, יותר מחבר-הכנסת יורי שטרן.

דובר: גם אנו כראשי רשויות- - -

אופיר פינס-פז: הוא היה אצלי כל יום בנושא אחר.

אופיר פינס-פז: הוא היה פרלמנטר משכמו ומעלה.

אופיר פינס-פז: אני מקווה שנדע גם להנציח את זכרו גם במסגרת הוועדה.

רוני בר-און: אתמול הגשמנו את אחד מחלומות חייו בעניין של תכנית ספדי.

רוני בר-און: הוא נלחם בתכנית ספדי בחירוף נפש.

אופיר פינס-פז: אם אתה כבר מזכיר זאת, נדמה לי שגם הגשמנו את אחד מחלומות חייך.

רוני בר-און: באופן אישי, התנגדתי, אבל לא התעסקתי בזה.

רוני בר-און: אני זוכר שבאתי אליך.

רוני בר-און: אני ואהוד אולמרט באנו אליך לדיון.

אופיר פינס-פז: כשהייתי שר הפנים, היתה התגוששות.

אופיר פינס-פז: אהוד אולמרט בא אלי כשר תמ"ת להגיד דברים בעד תכנית ספדי, ורוני בר-און בא אלי כיושב-ראש ועדת הכנסת להגיד דברים נגד ספדי.

אופיר פינס-פז: בישיבה אחת היו גיצים ותמרות עשן.

אופיר פינס-פז: ברצוני לומר לצוות הוועדה שאני מכירו הרבה שנים, בעיקר את יפה ואת מירי: אני כמובן סומך עליכם.

אופיר פינס-פז: אני סומך על הצוות הזה.

אופיר פינס-פז: אני, כמובן, מקווה שאף אחד לא יצר את צעדינו במובן הזה שיתנו לנו את היכולת המקצועית.

אופיר פינס-פז: אני חושב, שוועדה כזו, שבעצם עובדת עם שלושה משרדי ממשלה כשאחד מהם הוא בעצם ארבעה משרדים ממשלתיים, חייבת תמיכה מקצועית וחייבת יכולת.

אופיר פינס-פז: אני מקווה מאד, שיושבת-ראש הכנסת ומנכ"ל הכנסת בעניין הזה ילכו לקראתנו ויתנו לנו את כל הכלים שיאפשרו לנו להצליח בתפקידנו.

אופיר פינס-פז: אני מתכוון לעבוד איתכם, עם כולכם, בשיתוף פעולה מירבי, משום שכך אני נוהג וזה טבעי וגם משום שהנושאים שאנו אמורים לטפל בהם הם באמת נושאים כבדי משקל שתפקוד נכון וטוב של ועדת הפנים והגנת הסביבה יכול לעשות הבדל, ובוודאי יכול לעשות דבר שיכול לסייע.

אופיר פינס-פז: לשם כך, אנו פה, וזה מה שאנו מתכוונים לעשות.

אופיר פינס-פז: ברצוני להודות לכם מקרב לב.

רוני בר-און: תודה רבה לך.

רוני בר-און: היושב-ראש אופיר פינס-פז, בהצלחה.

אופיר פינס-פז: אני מבקש להרים כוסית לחיים.

אופיר פינס-פז: אני נועל את הישיבה.

אופיר פינס-פז: אני מודה לכולם.